พุซ อิน บู๊ทส์

พุซ อิน บู๊ทส์ () เป็นภาพยนตร์คอมพิวเตอร์แอนิเมชันผจญภัย ที่ผลิตโดยดรีมเวิร์กสแอนิเมชัน กำกับโดย คริส มิลเลอร์ (ซึ่งกำกับ เชร็ค 3 ใน ค.ศ. 2007) ภาพยนตร์จัดฉายในโรงที่สหรัฐอเมริกาวันที่ 28 ตุลาคม ค.ศ. 2011  ในระบบ ดิจิตอล 3 มิติ และไอแมกซ์ 3 มิติ

ภาพยนตร์ชุดนี้เป็นภาคแยกพรีเควล ออกจากเฟรนไชส์เชร็ค โดยมีตัวละคร พุซ อิน บู๊ทส์ ออกผจญภัยในช่วงก่อนที่เขาจะปรากฏตัวใน เชร็ค 2 ในค.ศ. 2004 พร้อมด้วยเพื่อนสนิทของเขา ฮัมป์ตี้ ดัมป์ตี้ และ คิตตี้ ซอฟท์พอว์ ซึ่งพุซจะได้เผชิญกับแจ๊คและจิลซึ่งเป็นสองวายรายผู้ครอบครองเมล็ดถั่ว

เนื้อเรื่องย่อ 
เมื่อนานมาแล้ว ก่อนที่พุซ อิน บู๊ทส์ จะได้พบกับเชร็ค เขาได้กระทำการออกผจญภัยกับคิตตี้ ซอฟท์พอว์ ซึ่งเป็นแมวสาวที่ปราดเปรียว รวมถึง ฮัมป์ตี้ ดัมป์ตี้ ซึ่งเป็นผู้ทรงปัญญาประจำกลุ่ม แต่ก็มีสิ่งที่ก่อให้เกิดความโกลาหล เมื่อแจ๊คและจิลซึ่งเป็นพวกนอกกฎหมาย ได้ทำการขัดขวางมิให้พุซและพวกพ้องปฏิบัติการได้สำเร็จ ก่อนที่ความจริงบางอย่างที่พุซไม่เคยคาดคิดมาก่อนได้เปิดเผยขึ้นในเวลาต่อมา รวมถึงเหตุการณ์ได้นำพาให้พวกเขาต้องปกป้องทุกชีวิตในเมืองซาน ริคาร์โด ที่พวกเขาอาศัยอยู่นั่นเอง

ตัวละครหลัก 

 พุซ อิน บู๊ทส์ พากย์อังกฤษโดย แอนโทนิโอ แบนเดรัส พากย์ไทยโดย ดอม เหตระกูล
 คิตตี้ ซอฟท์พอว์ พากย์อังกฤษโดย ซัลมา ฮาเยก พากย์ไทยโดย ปาณิสรา อารยะสกุล
 ฮัมป์ตี้ ดัมป์ตี้
 แจ๊คกับจิล

การตอบรับ

บ็อกซ์ออฟฟิศ 
ภาพยนตร์ทำรายได้ 149,260,504 ดอลลาร์สหรัฐในอเมริกาเหนือ และ 399,700,000 ดอลลาร์สหรัฐในประเทศอื่นๆ และทำรายได้ทั่วโลกรวม 548,960,504 ดอลาร์สหรัฐ ซึ่งเป็นภาพยนตร์ที่ทำรายได้สูงสุดเป็นอันดับที่สิบเอ็ดใน ค.ศ. 2011 และเป็นภาพยนตร์แอนิเมชันที่ทำรายได้สูงสุดเป็นอันดับสามถัดจาก กังฟูแพนด้า 2 (665.7 ล้านดอลลาร์สหรัฐ) และ สายลับสี่ล้อ ซิ่งสนั่นโลก (559.9 ล้านดอลลาร์สหรัฐ)

รางวัล 
พุซ อิน บู๊ทส์ ได้รับรางวัลชนะเลิศ
 คิดส์ชอยซ์อะวอดส์ — สาขา Favorite Animated Movie
 แซทเทิร์นอะวอดส์ — สาขา Best Animated Film
 วีเมนฟิล์มคริติกส์เซอร์เคิล — สาขา Best Animated Females

วิดีโอเกม 
พุซ อิน บู๊ทส์ ในฉบับวิดีโอเกมมีรูปแบบตามแบบฉบับภาพยนตร์ พัฒนาโดยบลิซเกมส์ และจัดจำหน่ายโดย THQ ในวันที่ 25 ตุลาคม ค.ศ. 2011 สำหรับระบบเอ็กซ์บอกซ์ 360, เพลย์สเตชัน 3, วี และนินเทนโด ดีเอส

อ้างอิง

แหล่งข้อมูลอื่น 
 
 
 
 
 

ภาพยนตร์ที่ออกฉายในปี พ.ศ. 2554
ภาพยนตร์ภาษาอังกฤษ
ภาพยนตร์ปฐมบท
ภาพยนตร์เกี่ยวกับแมว
ภาพยนตร์แอนิเมชันพาราเมาต์พิกเจอส์